
JEKABPILS

PAKALPOIJUMI




SABIEDRĪBA AR IEROBEŽOTU ATBILDĪBU
JĒKABPILS PAKALPOJUMI

Zemgales iela 24/1 Jēkabpils, Jēkabpils nov.
PVN reģ. Nr. LV 45403006010

_______________________________________________

Tālr.: 28642208, grāmatv.tāl.: 29611391, e-pasts: info@jekpak.lv

A/S SEB Banka Jēkabpils fil.kods UNLALV2X009, konts LV80UNLA0009003467779

paziņojums par Cenu aptauju

“Ceļu un ielu uzturēšanai nepieciešamā aukstā remontasfalta iegāde”
Cenu aptaujas identifikācijas Nr. JP 2024/6-C
1. VISPĀRĪGĀ INFORMĀCIJA
1.1. Cenu aptaujas identifikācijas numurs: JP 2024/6-C
1.2. SIA “Jēkabpils pakalpojumi” (turpmāk – Pasūtītājs)
Vienotais reģistrācijas numurs: 45403006010.

Adrese: Zemgales iela 24/1, Jēkabpils, Jēkabpils nov., LV-5201.

Banka: AS “SWEDBANK”, kods: HABALV22, konts Nr.: LV02HABA0551005093451

Tālrunis.: +371 28 642 208
E-pasta adrese: info@jekpak.lv
1.3. Kontaktpersonas, kuras ir tiesīgas sniegt informāciju par cenu aptauju (turpmāk – Nolikums), organizatoriska rakstura jautājumos (prasības pretendentiem, piedāvājumu iesniegšana un izskatīšana, piedāvājumu atvēršana, lēmuma pieņemšana)- iepirkumu komisijas priekšsēdētāja Sandra Kalvāne, tālr. Nr. +371 29759223, e-pasta adrese: sandra.kalvane@jekpak.lv; tehniska rakstura jautājumos (cenu aptaujas priekšmets, tehniskās prasības) – transportbūvju būvinženieris Aigars Začests, tālr. Nr. +37126599435, e-pasta adrese: aigars.zacests@jekpak.lv
1.4. Cenu aptaujas priekšmeta apraksts: “Ceļu un ielu uzturēšanai nepieciešamā aukstā remontasfalta iegāde”, saskaņā ar šajā Nolikumā un Pielikumos izvirzītājām prasībām.
Pretendentam ir tiesības iesniegt vienu Piedāvājumu par cenu aptaujas priekšmetu.
Piedāvājuma variantu iesniegšana nav pieļaujama.
1.5. Paredzamais līguma izpildes termiņš: Līgums stājas spēkā no tā noslēgšanas dienas un ir spēkā līdz 2025. gada 31.decembrim.
1.6. Plānotā līguma summa: līdz 9999,99 euro (deviņi tūkstoši deviņi simti deviņdesmit deviņi euro, 99 centi) bez PVN.
1.7. Paziņojot par iepirkuma līguma slēgšanu un informējot pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi pretendenti. Ja attiecībā uz cenu aptaujas priekšmetu vai kādu no cenu aptaujas priekšmeta daļām ir nepieciešams ievērot komercnoslēpumu, pretendents to norāda savā piedāvājumā.
1.8. Piedāvājuma iesniegšana un noformēšana
1.8.1. Piedāvājumus var iesniegt SIA “Jēkabpils pakalpojumi”, Zemgales ielā 24/1, Jēkabpilī, Jēkabpils nov., LV-5201, 1.stāvā, 1. kabinetā iepirkumu komisijas priekšsēdētājai, darba dienās no plkst. 8:00 – 12:00 un 13.00 - 17.00, vai atsūtot ar kurjeru, vai ar ierakstītu vēstuli pa pastu, iesniedzot tos līdz 2024.gada 05. decembrim plkst.14.00, elektroniskajā vidē, nosūtot uz e-pastu: sandra.kalvane@jekpak.lv. Piedāvājumam jābūt nogādātam šajā punktā norādītajā adresē līdz iepriekšminētajam termiņam.
1.8.2. Piedāvājumi, kas nav iesniegti noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājumu iesniegšanas termiņa beigām, vai kas saņemti pēc norādītā iesniegšanas termiņa, netiek izskatīti un tiek atdoti atpakaļ iesniedzējam.

1.8.3. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā SIA “Jēkabpils pakalpojumi”, Zemgales ielā 24/1, Jēkabpilī, LV-5201, 1.stāvā, pie iepirkumu komisijas priekšsēdētājas S.Kalvānes. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības cenu aptaujā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.

1.8.4. Cenu aptaujas Nolikumu un tā pielikumus ieinteresētie pretendenti var apskatīt un lejupielādēt elektroniskā formā SIA “Jēkabpils pakalpojumi” interneta mājas lapā www.jekpak.lv , sadaļā “Iepirkumi”, “Cenu aptaujas”.

1.8.5. Piedāvājums iesniedzams elektroniskajā vidē, nosūtot uz e-pastu: sandra.kalvane@jekpak.lv, vai klātienē- aizlīmētā aploksnē, uz kuras jānorāda:

1.8.5.1. Pasūtītāja nosaukums un adrese: SIA “Jēkabpils pakalpojumi”, Zemgales iela 24/1, Jēkabpils, Jēkabpils nov., LV-5201.
1.8.5.2. Pretendenta nosaukums un adrese.
1.8.5.3. Atzīme: Piedāvājums cenu aptaujai “Ceļu un ielu uzturēšanai nepieciešamā aukstā remontasfalta iegāde”,  ar Identifikācijas Nr. JP 2024/6-C”, neatvērt līdz 2024.gada 05. decembrim plkst. 14.00.
1.8.5.4. Pretendents cenu aptaujai iesniedz vienu iesietu piedāvājuma eksemplāru. Uz iesējuma pirmās lapas jābūt norādei „Oriģināls”.

1.8.5.5. Piedāvājumā jāiekļauj pieteikums dalībai cenu aptaujā (pielikums Nr.1 “Pieteikums”).
1.8.6. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu, apstiprinātu saskaņā ar normatīvajiem aktiem, latviešu valodā. Par dokumentu tulkojuma atbilstību oriģinālam atbild Pretendents.

1.8.7. Piedāvājumā drīkst iesniegt dokumentu oriģinālus vai to atvasinājumus. Piedāvājumā vai pēc pasūtītāja pieprasījuma drīkst iesniegt tikai tādus dokumentu oriģinālus vai to atvasinājumus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likumā noteiktajām prasībām.

1.8.8. Piedāvājuma dokumentiem jāatbilst Ministru kabineta 2018.gada 4.septembra noteikumos Nr.558 “Dokumentu izstrādāšanas un noformēšanas kārtība”, noteiktajām prasībām.

1.8.9. Iesniedzot piedāvājumu papīra formātā, tas jāiesniedz caurauklots, ar uzlīmi, kas nostiprina auklu. Uz uzlīmes jābūt lapu skaitam, Pretendenta tās personas parakstam, kura paraksta piedāvājumu. Visām piedāvājumā esošajām lapām jābūt numurētām un jāatbilst satura rādītājam, kas jāiekļauj piedāvājuma sākumā.
1.8.10. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

1.8.11. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums”.

1.8.12. Pretendents piedāvājumā norāda tās piedāvājuma daļas, kuras satur komercnoslēpumu, ja tādas ir.

1.9. Piedāvājuma derīguma termiņš
1.9.1. Paredzamais garākais cenu aptaujas līguma noslēgšanas termiņš ir 30 dienas no piedāvājuma iesniegšanas termiņa beigām.

1.10. Piedāvājuma izvēles kritēriji
1.10.1. Piedāvājuma izvēlei no šā Nolikuma prasībām atbilstošiem piedāvājumiem tiek noteikts kritērijs – zemākā cena (bez PVN).
1.11. Pasūtītājs nodrošina tās informācijas neizpaušanu, ko Pretendents piedāvājumā ir norādījis kā komercnoslēpumu vai konfidenciālu informāciju.
2. CENU APTAUJAS NOLIKUMS

2.1. Cenu aptaujas nolikums ar visiem pielikumiem ir brīvi pieejams Pasūtītāja mājas lapā internetā www.jekpak.lv . Ar cenu aptaujas nolikumu papīra formātā pretendenti var iepazīties SIA Jēkabpils pakalpojumi, Zemgales ielā 24/1, Jēkabpilī, Jēkabpils nov., LV-5201, 1.stāvā, pie iepirkumu komisijas priekšsēdētājas S.Kalvānes darba dienās no plkst.8.00 – 12.00 un 13.00 - 17.00.
2.2. Atbildes uz pretendentu jautājumiem tiek publicētas Pasūtītāja mājas lapā internetā www.jekpak.lv /oficiālie paziņojumi/cenu aptaujas. Pretendenta pienākums ir pastāvīgi sekot mājas lapā publicētajai informācijai un ievērtēt to savā piedāvājumā.
3. PRETENDENTS

3.1. Piedāvājumu drīkst iesniegt:

3.1.1. pretendents, kas ir juridiska vai fiziska persona (turpmāk – Pretendents);

3.1.2. pretendentu apvienība (turpmāk arī – Pretendents) nolikuma pielikumā Nr.1 „Pieteikums” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās: 

3.1.2.1. vienošanās tekstā jāiekļauj:

1) nosacījums, ka katrs apvienības dalībnieks atsevišķi un visi kopā ir atbildīgi par iepirkuma līguma izpildi,

2) galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāja apvienības dalībnieku vārdā, kā arī saņemt maksājumus no Pasūtītāja;

3.1.2.2. ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241. – 2280.pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar pilnsabiedrības nodibināšanu, par to rakstiski paziņojot Pasūtītājam;

3.1.3. personālsabiedrība (pilnsabiedrība vai komandītsabiedrība) (turpmāk arī – Pretendents) nolikuma pielikumā Nr.1 „Pieteikums” norādot visus sabiedrības dalībniekus.

3.2. Pretendentu iepirkuma procedūras ietvaros pārstāv:

3.2.1. pretendenta paraksttiesīga amatpersona vai;

3.2.2. pretendenta pilnvarotā persona.

3.3. Atbilstība profesionālās darbības veikšanai
3.3.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.

3.3.2. Pretendentu, kas reģistrēti Latvijas Republikas Uzņēmumu reģistra Komercreģistrā, reģistrācijas faktu iepirkuma komisija pārbauda Uzņēmumu reģistra mājaslapā. Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu) tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu).

3.4. Pretendentu izslēgšanas nosacījumi:

3.4.1. Pasūtītājs izslēdz pretendentu no dalības cenu aptaujā jebkurā no šādiem gadījumiem:

3.4.1.1. Ir pasludināts pretendenta maksātnespējas process (izņemot gadījumu, ka maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.
3.4.1.2. Ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka Pretendentam dienā, kad paziņojums par plānoto līgumu publicēts Pasūtītāja mājaslapā, kā arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz EUR 150.00.
3.4.1.3. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja kandidāts vai pretendents ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu, vispārīgo vienošanos un tādēļ pasūtītājs ir izmantojis iepirkuma līgumā, vispārīgās vienošanās noteikumos paredzētās tiesības vienpusēji atkāpties no iepirkuma līguma, vispārīgās vienošanās.
4. PASKAIDROJUMI PAR PIEDĀVĀJUMU

4.1. Līgumcena bez pievienotās vērtības nodokļa (turpmāk – PVN) tiek ierakstīta nolikuma piedāvājumā.
4.2. Piedāvātā līgumcena jānosaka euro.

4.3. Tāmē jāietver visi nodokļi, nodevas un maksājumi un visas saprātīgi paredzamās ar konkrētā darba izpildi saistītās izmaksas, izņemot PVN.

4.4. Vienību cenas tiek fiksētas uz visu Līguma izpildes laiku un netiks pārrēķinātas, izņemot iepirkuma līgumā paredzētajos gadījumos.
5. CITA INFORMĀCIJA

5.1. Pasūtītājs un Pretendents ar informāciju apmainās rakstiski latviešu valodā, nosūtot dokumentus elektroniski, pa pastu vai piegādājot personiski.

5.2. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus, izņemot nolikumā noteiktajos gadījumos, Pretendentiem neatdod. 

6. PIEDĀVĀJUMU VĒRTĒŠANA
6.1. Vispārīgie noteikumi
6.1.1. Piedāvājumus izskata atbildīgā persona par cenu aptaujas veikšanu, kas izvērtē pretendentu un to piedāvājumu atbilstību nolikuma prasībām, kā arī nosaka cenu aptaujas uzvarētāju. Atbildīgā persona darbojas un lēmumus pieņem slēgtā sēdē.
6.1.2. Nepieciešamības gadījumā, sniegtās informācijas precizēšanai un pilnīgai piedāvājuma izvērtēšanai, atbildīgā persona var pieprasīt pretendentam papildu paskaidrojumus.
6.2. Piedāvājuma noformējuma pārbaude
6.2.1. Piedāvājumu noformējuma pārbaudes laikā atbildīgā persona pārbauda, vai iesniegtie piedāvājumi sagatavoti un noformēti atbilstoši šā Nolikuma prasībām.
6.2.2. Ja piedāvājums nav noformēts atbilstoši nolikuma prasībām, atbildīgā persona var lemt par piedāvājuma tālāku izskatīšanu.
6.3. Pretendentu atlase
6.3.1. Pretendentu atlases laikā atbildīgā persona veic pretendenta iesniegto dokumentu pārbaudi, lai pārliecinātos, vai pretendents atbilst Nolikumā noteiktajām prasībām.

6.3.2. Ja pretendents neatbilst kādai no nolikumā izvirzītajām prasībām (nav iesniedzis kādu no Nolikumā minētajiem dokumentiem vai iesniegtie dokumenti neatbilst šī nolikuma prasībām), atbildīgā persona turpmāk tā piedāvājumu neizskata.

6.4. Tehnisko un finanšu piedāvājumu atbilstības pārbaude
6.4.1. Atbildīgā persona veic tehnisko atbilstības pārbaudi, kuras laikā izvērtē tehnisko atbilstību darba uzdevuma nosacījumiem.
6.4.2. Ja pretendenta tehniskais piedāvājums nav sastādīts atbilstoši noteiktajām prasībām, neatbilst darba uzdevuma nosacījumiem, vai nav sniegta visa pieprasītā informācija, atbildīgā persona šo piedāvājumu var neizskatīt vai pieprasīt papildus informāciju.
6.4.3. Ja finanšu piedāvājums nav sastādīts atbilstoši finanšu piedāvājuma formai, atbildīgā persona var lemt par piedāvājuma tālāku izskatīšanu.
6.5. Piedāvājumu vērtēšana
6.5.1. Piedāvājumu vērtēšanas laikā atbildīgā persona pārbauda, vai piedāvājumā nav aritmētisku kļūdu. Ja konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu atbildīgā persona paziņo pretendentam, kura pieļautās kļūdas labotas. Vērtējot piedāvājumu, atbildīgā persona ņem vērā labojumus.
6.5.2. Atbildīgā persona izvēlas saimnieciski visizdevīgāko piedāvājumu, kuru nosaka, ņemot vērā cenu un atbilstību tehniskajām prasībām. Pasūtītājs piedāvājumu salīdzināšanai un izvērtēšanai izmantos cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē Par saimnieciski visizdevīgāko piedāvājumu tiks atzīts piedāvājums ar viszemāko cenu (EUR bez PVN), kas atbilst nolikuma un tā pielikumu prasībām.
6.6. Lai pārbaudītu, vai pretendents nav izslēdzams no dalības cenu aptaujā šā Nolikuma 3.4. punktā minēto apstākļu dēļ, Pasūtītājs:
6.6.1. Attiecībā uz Latvijā reģistrētu vai pastāvīgi dzīvojošu pretendentu un šā Nolikuma 3.5.2.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
a) par šā Nolikuma 3.4.1.1.punktā minētajiem faktiem – no Uzņēmumu reģistra;

b) par šā Nolikuma 3.4.1.2.punktā minēto faktu – no Valsts ieņēmumu dienesta. 

6.6.2. Attiecībā uz ārvalstī reģistrētu vai pastāvīgi dzīvojošu pretendentu un šā Nolikuma 3.4.1.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un šā Nolikuma 3.4.1.punktā minēto personu neattiecas šā 3.4.1.punktā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības cenu aptaujā.
6.7. Atkarībā no šā Nolikuma 6.6.1.punkta „b” apakšpunktā norādītās pārbaudes veikšanas rezultātiem un no Valsts ieņēmumu dienesta iegūtās informācijas, pasūtītājs:

6.7.1.1. Neizslēdz pretendentu no dalības cenu aptaujā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un šā Nolikuma 3.4.1.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150.00 euro.

7. LĒMUMA PIEŅEMŠANA, PAZIŅOŠANA UN LĪGUMA SLĒGŠANA
7.1. Atbildīgā persona, saņemot informāciju, ka saskaņā ar Valsts ieņēmumu dienesta publiskajā nodokļu 
 parādnieku datubāzē pēdējās datu aktualizācijas datumā ievietoto informāciju ir konstatēts, ka 
       dienā, kad pieņemts lēmums par iespējamu līguma slēgšanas tiesību piešķiršanu, pretendentam nav  

       nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā 
       pārsniedz 150.00 euro, pieņem lēmumu par līguma slēgšanu ar izvēlēto pretendentu. Lēmumā, ar 
       kuru tiek noteikts uzvarētājs, papildus norāda visus noraidītos pretendentus un to noraidīšanas    

       iemeslus, kā arī visu pretendentu piedāvātās līgumcenas.
7.2.  Pasūtītājs 5 (piecu) darbdienu laikā vienlaikus informē visus pretendentus par pieņemto lēmumu       
 attiecībā uz līguma slēgšanu.
7.3. Atbildīgā persona, informējot par rezultātiem, ir tiesīga neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.
7.4. Pasūtītājs slēdz līgumu saskaņā ar šā Nolikuma noteikumiem. Izraudzītajam Pretendentam jāparaksta un jāiesniedz Pasūtītājam iepirkuma līgums 10 (desmit) darba dienu laikā no brīža, kad tas ir saņēmis no Pasūtītāja uzaicinājumu parakstīt iepirkuma līgumu.
7.5. Ja Nolikumā noteiktajā termiņā izraudzītais Pretendents atsakās slēgt vai Pasūtītāja noteiktajā termiņā neparaksta pirkuma līgumu (pielikums Nr.2), atbildīgā persona ir tiesīga izvēlēties nākamo piedāvājumu ar viszemāko cenu. Ja arī nākamais izraudzītais Pretendents Pasūtītāja noteiktajā termiņā atsakās slēgt pirkuma līgumu, atbildīgā persona pieņem lēmumu izbeigt cenu aptauju, neizvēloties nevienu piedāvājumu.
7.6. Pasūtītājs samaksā visu Pirkuma cenu ne vēlāk kā 15 dienu laikā pēc Pirkuma priekšmeta piegādes Pasūtītājam, un pieņemšanas- nodošanas akta parakstīšanas.
Pielikumi:

Nr.1 – Pieteikums;
Nr.2 – Līgums.

Pielikums Nr.1
PIETEIKUMS DALĪBAI CENU APTAUJĀ
“Ceļu un ielu uzturēšanai nepieciešamā aukstā remontasfalta iegāde”
Identifikācijas Nr. JP 2024/6-C
	
	
	

	sastādīšanas vieta
	
	datums


SIA Jēkabpils pakalpojumi
Zemgales iela 24/1, Jēkabpils, Jēkabpils novads, LV-5201
	Pretendenta nosaukums
	

	Reģistrācijas numurs
	

	Juridiskā adrese
	

	Korespondences adrese
	

	Bankas nosaukums
	

	Bankas kods
	

	Bankas konta numurs
	

	Kontaktpersona:
	

	Tālruņa numurs:
	

	E-pasta adrese:
	

	Komersanta kapacitāte:

	
	Mazais komersants (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)

	
	
	Vidējais komersants (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro)


TEHNISKĀ SPECIFIKĀCIJA:
	Nr.p.k.
	Preces nosaukums
	Aukstais remontasfalts
	Pretendenta piedāvājuma apraksts/ tehniskās iespējas

	1.
	Ražošanas tehnoloģija
	BITUMAKS vai ekvivalents
	

	2.
	Augšējā robeža darbu veikšanai to
	+40oC
	

	3.
	Zemākā robeža darbu veikšanai to
	-15oC
	

	4.
	Iespēja likt ūdenī un sniegā
	Jā
	

	5.
	Kalpošanas ilgums
	Vismaz 5 gadi
	

	6.
	Uzglabāšanas termiņi
	Ražotāja iepakojumā iespējams glabāt atklātā vidē vismaz 6 mēnešus
	

	7.
	Mērķtiecīga izmantošana
	Ceļu un ielu bedrīšu remontam, ielu salabošanai pēc veiktā ūdensvada, kanalizācijas,
sakaru un
elektrokabeļu remonta.
	

	8.
	Izmantošanas veids
	Gatavs iestrādei aukstā veidā
	

	9.
	Ekspluatācija
	Tūlīt pēc iestrādes ir atjaunojama transporta kustība
	

	10.
	Iepakojums
	Maisos 20kg vai 25kg
	

	
	Minimālais piegādes apjoms
	4 tonnas
	

	11.
	Piegāde
	Zemgales iela 24/1, Jēkabpils
	

	12.
	Piegādes nosacījumi
	5 darba dienu laikā pēc pasūtījuma veikšanas
	


Īpašie noteikumi:

1. Pretendents Piedāvājumā norāda konkrētus parametrus vai komplektāciju, nevis apstiprinājumu vai noliegumu par to esamību konkrētajai precei.

2. Visām precēm, kurām standarti noteikti Latvijas nacionālā standarta statusā adaptētos Eiropas standartos vai Latvijas nacionālos standartos, jāatbilst attiecīgajos standartos noteiktām prasībām. 
3. Preces jāpiegādā, izmantojot ražotāja noteiktos oficiālos piegādes kanālus Latvijas tirgum.

4. Pasūtītājs iepērk preces pēc nepieciešamības, t.i., pasūtītājam nav pienākums iepirkt visas norādītās preces, bet piegādātājam jāizsniedz vai jāpiegādā norādītās preces par cenu aptaujas rezultātā noteiktajām cenām.
Iepazīstoties ar cenu aptaujas “Ceļu un ielu uzturēšanai nepieciešamā aukstā remontasfalta iegāde” (Identifikācijas Nr. JP 2024/6-C) noteikumiem, tajā skaitā ar tehniskās specifikācijas prasībām, mēs piedāvājam ceļu un ielu uzturēšanai nepieciešamo auksto remontasfaltu, atbilstoši tehniskajiem parametriem, kā arī piekrītam visām cenu aptaujas nolikumā izvirzītajām prasībām:
	Nr. p.k.
	Preces nosaukums
	Mērvienība (kg)
	Cena Euro par 1 (vienu) vienību

bez PVN

	1.
	Aukstais remontasfalts
	
	


Parakstot šo pieteikumu, pretendents apliecina, ka:

1. Ir iepazinies ar cenu aptaujas noteiktajām tehniskajām prasībām un piekrīt visiem cenu aptaujas noteikumiem;

2. pretendenta rīcībā ir visi nepieciešamie resursi savlaicīgai un kvalitatīvai līguma izpildei;

3. līguma slēgšanas tiesību piešķiršanas gadījumā pretendents pildīs visus nosacījumus un strādās pie līguma izpildes;

4. šis Piedāvājums ir sagatavots individuāli un nav saskaņots ar konkurentiem;

5. visa piedāvājumā sniegtā informācija ir patiesa;

6. ka Piedāvājums ir spēkā 30 (trīsdesmit) dienas, skaitot no piedāvājumu pēdējās iesniegšanas  dienas;

7. gadījumā, ja pretendents tiks atzīts par iepirkuma uzvarētāju, līgumsaistību izpildei tiks nozīmēta pilnvarotā persona (amats, vārds, uzvārds), tālrunis _____________, e-pasta adrese: ______________________________.

8. sagatavojot un iesniedzot šo piedāvājumu, pretendents ir izpildījis Eiropas Parlamenta un Padomes 2016.gada 27.aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.

Personas ar paraksta tiesībām
:
	Vārds, uzvārds, amats
	

	Paraksts
	

	Datums
	


LĪGUMS __/2024 
(Identifikācijas Nr. JP 2024/6-C)
(par ceļu remontmateriāla (bitumaks) iegādi)
Līguma sagatavošanas vieta un datums ir Jēkabpilī, 202_.gada _________.

Līguma spēkā stāšanās datums ir tās parakstīšanas datums (pēdējā pievienotā droša elektroniskā paraksta  un tā laika zīmoga datums).

SIA „Jēkabpils pakalpojumi”, reģistrācijas Nr. 45403006010, turpmāk saukts Pircējs, valdes priekšsēdētāja Mārtiņa Gluha personā, kurš rīkojas saskaņā ar statūtiem, no vienas puses, 

un 

________________, reģistrācijas Nr._________, tās ____________ personā, kurš rīkojas uz statūtu pamata, turpmāk tekstā saukts Pārdevējs, no otras puses, abi kopā saukti – PUSES,

pamatojoties uz iepirkuma “Ceļu un ielu uzturēšanai nepieciešamā aukstā remontasfalta iegāde”, identifikācijas numurs JP 2024/6-C, rezultātiem, bez viltus, spaidiem un maldības, noslēdz šādu līgumu, turpmāk – tekstā Līgums:

1. LĪGUMA PRIEKŠMETS.

 1.1.Pārdevējs pārdod ceļu remonta asfaltu (bitumaks) /turpmāk līgumā – Materiāls / un  Pircējs pērk Materiālu, šajā līgumā paredzētajā kārtībā.

1.2.PĀRDEVĒJS nodrošina pēc PIRCĒJA iepriekšēja pasūtījuma, PIRCĒJAM vajadzīgajā daudzumā pieteikto Materiāla veidu.


1.3.PĀRDEVĒJS pārdod PIRCĒJAM Materiālu atbilstoši Tehniskā un Finanšu piedāvājuma /līguma pielikums nr.1/ norādītajiem Materiālu veidiem.


1.4.PĀRDEVĒJS garantē Materiāla kvalitāti, tā atbilstību Latvijas Republikā noteiktajiem kvalitātes standartiem.

2. PRECES PIRKŠANAS NOSACĪJUMI.

2.1. Materiāla cena ir noteikta Finanšu piedāvājumā /līguma pielikums nr.1/.
2.2. Materiāls tiek piegādāts PIRCĒJA norādītajā vietā Zemgales ielā 24/1, Jēkabpilī, Jēkabpils novadā un nodots PIRCĒJAM saskaņā ar preču pavadzīmi par faktiski piegādāto daudzumu.
2.3.Materiālus PĀRDEVĒJS apņemas nodot PIRCĒJAM, piegādājot atsevišķas Materiālu partijas, saskaņā ar PIRCĒJA norādījumiem. Materiālu piegādi jānodrošina 5 (piecu) darba dienu laikā pēc PIRCĒJA pilnvarotās personas pasūtījuma veikšanas. 

3. SAMAKSAS KĀRTĪBA.

3.1. Pirkuma summa par Materiālu ir noteikta šī līguma 2.1. punktā. 
3.2. Pirkuma summa tiek samaksāta ar bankas pārskaitījumu 15 /piecpadsmit/ dienu laikā pēc PĀRDEVĒJA rēķina saņemšanas un katras atsevišķās materiālu piegādes, ko apliecina PIRCĒJA pārstāvja paraksts uz preču pavadzīmes.

            3.3.Pēc preču pavadzīmes parakstīšanas PIRCĒJAM 10 (desmit) darba dienu laikā ir tiesības iesniegt rakstveida defektācijas aktu par piegādātā Materiāla neatbilstību kvalitātes standartiem vai preču pavadzīmē norādītājam daudzumam. PIRCĒJS iesniedz vai nosūta pa pastu PĀRDEVĒJAM defektācijas aktu vai paziņojumu par tā sastādīšanu, uzaicinot PĀRDEVĒJU ierasties Pircēja norādītajā vietā. PĀRDEVĒJAM pēc defektācijas akta vai paziņojuma saņemšanas nekavējoties jāierodas pie PIRCĒJA. PĀRDEVĒJA neierašanās gadījumā PIRCĒJAM ir tiesības neapmaksāt Pārdevēja iesniegto rēķinu par konkrēto Materiālu iegādi.


3.4.Ja iegādāts nekvalitatīvs vai Līguma noteikumiem neatbilstošs Materiāls, par ko Līgumā noteiktā kārtībā sastādīts defektācijas akts, norēķināšanās par Materiālu notiek pēc tās apmaiņas pret kvalitatīvu un Līguma noteikumiem atbilstošu Materiālu.


3.5.Izbeidzoties Līguma termiņam vai pārtraucot Līgumu pirms termiņa, Puses sastāda un apstiprina savstarpējo norēķinu salīdzināšanas aktu, kurā fiksē katras Puses izpildītās un neizpildītās saistības.

4. ATBILDĪBA.


4.1.Ja PĀRDEVĒJS ir piegādājis Līguma noteikumiem neatbilstošu Materiālu un neapmaina to pēc defektācijas akta sastādīšanas un parakstīšanas, tas maksā PIRCĒJAM līgumsodu 1% (viena procenta) apmērā no Līguma prasībām neatbilstošā Materiāla summas un atlīdzina visus radušos zaudējumus. Līgumsoda samaksa neatbrīvo no saistību izpildes.

4.2.Ja PIRCĒJS neveic samaksu līgumā noteiktajā termiņā, tad tas maksā kavējuma procentus 1% (viena procenta) apmērā no nokavētā maksājuma summas par katru nokavēto dienu, 10 (desmit) darba dienu laikā no PĀRDEVĒJA rakstveida pieprasījuma iesniegšanas dienas.


4.3.Pēc PIRCĒJA vai PĀRDEVĒJA rakstveida pieprasījuma PĀRDEVĒJS vai PIRCĒJS atlīdzina pilnā apmērā visus zaudējumus saskaņā ar Latvijas Republikas Civillikuma normām, kas radušies PĀRDEVĒJA vai PIRCĒJA vainas dēļ Līguma nepienācīgas izpildes rezultātā.

5. LĪGUMA SPĒKĀ STĀŠANĀS


5.1.Līgums stājas spēkā ar tā noslēgšanas dienu un ir spēkā līdz Pušu saistību pilnīgai izpildei Līgumsummas (9 999.99 Eur) ietvaros vai līdz 2025.gada 31.decembrim.


5.2. Materiālu iegādes termiņš šī Līguma izpratnē ir termiņš no Līguma spēkā stāšanas brīža līdz brīdim, kad Līguma 3. nodaļā paredzētajā kārtībā saskaņota un Pušu akceptēta Preču pavadzīme – rēķins tiek iesniegta PIRCĒJAM. 
6. CITI NOTEIKUMI


6.1. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un saistību pārņēmējiem.

6.2. Kontaktpersona no Pircēja puses – Aigars Začests (tālr. +371 26599435, e-pasta adrese: aigars.zacests@jekpak.lv.
6.3. Kontaktpersona no Pārdevēja puses – _________ (tālr. +371_________; e-pasta adrese: _________ .


6.4. Visi Līguma grozījumi vai papildinājumi tiek izdarīti rakstiski, Pusēm tos parakstot, un tie ir spēkā no to parakstīšanas brīža, un ir Līguma neatņemamas sastāvdaļas.

6.5. Puses 3 (trīs) darba dienu laikā informē viena otru par adreses, bankas rēķinu vai citu rekvizītu izmaiņām.

6.6. Paziņojumi par atkāpšanos no Līguma vai cita veida korespondence, kas attiecas uz Līgumu, ir jānosūta uz Līgumā norādītajām e-pasta adresēm.

6.7. Līgums sagatavots latviešu valodā uz 3 (trīs) lappusēm ar 1 (vienu) pielikumu, kur viens Līguma eksemplārs glabājas pie Pārdevēja, otrs pie Pircēja. Abiem Līguma eksemplāriem ir vienāds juridisks spēks.
7. PUŠU REKVIZĪTI

	PIRCĒJS
	PĀRDEVĒJS

	SIA „Jēkabpils pakalpojumi”

Reģ. Nr. 45403006010
Adrese: Zemgales iela 24/1
Jēkabpils, Jēkabpils novads, LV 5201
Banka: A/S SEB banka

Kods: UNLALV2X  


Konts Nr.LV80UNLA0009003467779 
	Reģ. Nr. 
Adrese: 
LV-
Banka: A/S     banka

Kods: 

Konts: LV


	(paraksts*)

___________________________
	(paraksts*)

____________________________

	 Valdes priekšsēdētājs M.Gluhs
	

	*Dokuments ir parakstīts ar drošu elektronisko parakstu.


� Jāatzīmē ar krustiņu atbilstošais lodziņš.


� Ja piedāvājumu ir parakstījusi pilnvarota persona, piedāvājumam jāpievieno pilnvara.

